title: 2018 m. birželio 4 d. Komisijos įgyvendinimo reglamentas (ES) 2018/823, kuriuo nutraukiama dalinė tarpinė kompensacinių priemonių, taikomų tam tikriems importuojamiems Turkijos kilmės vaivorykštiniams upėtakiams, peržiūra

text:
5.6.2018

               LT

               Europos Sąjungos oficialusis leidinys

               L 139/14

         KOMISIJOS ĮGYVENDINIMO REGLAMENTAS (ES) 2018/823
   2018 m. birželio 4 d.
   kuriuo nutraukiama dalinė tarpinė kompensacinių priemonių, taikomų tam tikriems importuojamiems Turkijos kilmės vaivorykštiniams upėtakiams, peržiūra
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1037 dėl apsaugos nuo subsidijuoto importo iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 19 straipsnio 4 dalį,
   kadangi:
   1.   PROCEDŪRA

   1.1.   Galiojančios priemonės

               (1)

               Atlikusi antisubsidijų tyrimą (toliau – pradinis tyrimas), Komisija Įgyvendinimo reglamentu (ES) 2015/309 (2) nustatė galutinius kompensacinius muitus tam tikriems importuojamiems Turkijos kilmės vaivorykštiniams upėtakiams (toliau – galiojančios priemonės).

         1.2.   Prašymas atlikti dalinę tarpinę peržiūrą

               (2)

               2017 m. kovo 13 d. Egėjo jūros eksportuotojų asociacija (toliau – pareiškėjas) pateikė prašymą atlikti dalinę tarpinę kompensacinių priemonių peržiūrą.

               (3)

               Prašyme pateikta įrodymų, kad 2016 m. pakeitus tiesioginių gamybos subsidijų įgyvendinimą gerokai sumažėjo subsidijų Turkijos upėtakių produkcijos gamintojams dydis, todėl priemonės subsidijavimui kompensuoti nebereikalingos. Pareiškėjas taip pat tvirtino, kad pokytis yra ilgalaikis. Todėl, pareiškėjo nuomone, galiojančios priemonės turėjo būti peržiūrėtos.

         1.3.   Dalinės tarpinės peržiūros inicijavimas

               (4)

               Nustačiusi, kad yra pakankamai įrodymų dalinei tarpinei priemonių peržiūrai inicijuoti, Komisija 2017 m. liepos 20 d.Europos Sąjungos oficialiajame leidinyje paskelbtu pranešimu (toliau – pranešimas apie inicijavimą) (3) pranešė inicijuojanti dalinę tarpinę priemonių peržiūrą pagal 19 straipsnį (toliau – pagrindinis reglamentas).

         1.4.   Peržiūros tiriamasis laikotarpis

               (5)

               Peržiūros tiriamasis laikotarpis – nuo 2016 m. liepos 1 d. iki 2017 m. birželio 30 d. Siekdama įvertinti, ar nuo pradinio tyrimo sumažėjo upėtakių produkcijos gamintojų subsidijavimas ir ar toks pokytis buvo ilgalaikis, Komisija taip pat nagrinėjo bendros subsidijų, kurias Turkija nuo pradinio tiriamojo laikotarpio pradžios (nuo 2013 m. sausio 1 d. iki gruodžio 31 d.) suteikė upėtakių produkcijos gamintojams, sumos raidą.

         1.5.   Su tyrimu susijusios šalys

               (6)

               Komisija apie dalinės tarpinės peržiūros inicijavimą pranešė pareiškėjui, žinomiems Turkijos eksportuojantiems gamintojams, Sąjungos gamintojams, žinomiems susijusiems naudotojams ir prekiautojams, žinomoms Sąjungos gamintojų asociacijoms ir Turkijos valdžios institucijoms.

               (7)

               Suinteresuotosioms šalims buvo suteikta galimybė raštu pareikšti savo nuomonę ir pateikti prašymą išklausyti per pranešime apie inicijavimą nustatytą laikotarpį.

               (8)

               Dvi suinteresuotosios šalys pateikė pastabų ir teigė, kad būtina toliau taikyti galiojančias priemones. Viena šalis – Danijos akvakultūros asociacija (atstovaujanti pradiniam tyrimo skundo pateikėjui) – laikėsi nuomonės, kad pagrindinio reglamento 19 straipsnyje nustatytos sąlygos nebuvo įvykdytos. Ji teigė, kad prašyme pateikta informacija buvo neišsami ir leido susidaryti netikslų Turkijos upėtakių produkcijos gamintojų subsidijavimo įspūdį ir kad Turkijos padarytų pakeitimų negalima laikyti ilgalaikiais. Antra šalis – Ispanijos akvakultūros asociacija – taip pat teigė, kad kompensacines priemones reikia taikyti toliau, ir tvirtino, kad Turkijos importo kainos yra mažesnės už Sąjungos upėtakių produkcijos gamintojų kainas.

         1.6.   Turkijos eksportuojančių gamintojų atranka

               (9)

               Atsižvelgdama į didelį eksportuojančių gamintojų skaičių Komisija pranešime apie inicijavimą nurodė, kad ji gali atrinkti eksportuojančius gamintojus pagal pagrindinio reglamento 27 straipsnį.

               (10)

               Kad galėtų nuspręsti, ar atranka yra būtina (o jei būtina – kad galėtų atrinkti bendroves), Komisija paprašė visų žinomų Turkijos eksportuojančių gamintojų pateikti pranešime apie inicijavimą nurodytą informaciją. Be to, Komisija paprašė Turkijos Respublikos nuolatinės atstovybės Europos Sąjungoje nurodyti kitus eksportuojančius gamintojus, kurie galbūt norėtų dalyvauti atliekant tyrimą, ir (arba) su jais susisiekti. Pranešime apie inicijavimą nurodyta informacija iš viso buvo išsiųsta daugiau nei septyniasdešimčiai Turkijos bendrovių.

               (11)

               Prašomą informaciją pateikė ir sutiko, kad gali būti atrenkami, dvidešimt septyni eksportuojantys gamintojai. Pagal pagrindinio reglamento 27 straipsnio 1 dalį Komisija preliminariai atrinko penkis eksportuojančius gamintojus ir (arba) gamintojų grupes, tarp kurių – trys eksportuojantys gamintojai ir (arba) gamintojų grupės, kurių eksporto į Sąjungą apimtis buvo didžiausia, ir du mažesni eksportuojantys gamintojai ir (arba) gamintojų grupės. Komisijos nuomone, siūlomi atrinkti gamintojai ir (arba) gamintojų grupės yra tipiškos.

               (12)

               Komisija paragino suinteresuotąsias šalis teikti pastabas dėl preliminariai atrinktų bendrovių. Dvi eksportuojančių gamintojų grupės – „KLC“ ir „Sagun“ paprašė jas atrinkti. Atsižvelgdama į didelę jų eksporto apimtį, Komisija nusprendė atrinkti bendrovių grupę „KLC“, kad galėtų tinkamai išnagrinėti pakeistos schemos poveikį šiam sektoriui. Tačiau atsižvelgdama į ribotą tyrimui skirtą laiką Komisija nusprendė atmesti prašymą atrinkti bendrovių grupę „Sagun“ (4).

               (13)

               Taigi, galutinai atrinkti šie eksportuojantys gamintojai ir (arba) eksportuojančių gamintojų grupės bei su jomis susijusios bendrovės:

                           —

                           grupė „ADA SU“,

                           —

                           grupė „ALIMA“,

                           —

                           grupė „GMS“,

                           —

                           grupė „KLC“,

                           —

                           „Mittos Su Ürünleri“,

                           —

                           grupė „Özpekler“.

               (14)

               Galiausiai atrinktų bendrovių importo apimtis per peržiūros tiriamąjį laikotarpį sudarė apie 71 % peržiūrimojo produkto eksporto į Sąjungą apimties. Komisijos nuomone, atrinktos bendrovės buvo tipiškos, kad būtų galima tinkamai išnagrinėti pakeitimų Turkijos padarytų pakeitimų poveikį visoms to sektoriaus bendrovėms.

         1.7.   Klausimynai ir tikrinamieji vizitai

               (15)

               Komisija rinko ir tikrino visą informaciją, kurią manė esant reikalingą Turkijos nustatytos tiesioginių subsidijų schemos įgyvendinimo pakeitimo poveikiui įvertinti.

               (16)

               Komisija išsiuntė klausimynus šešiems atrinktiems eksportuojantiems gamintojams ir (arba) gamintojų grupėms, taip pat Turkijai. Iš visų šių šalių gauti išsamūs klausimyno atsakymai.

               (17)

               Komisija surengė tikrinamuosius vizitus vienos iš atrinktų eksportuojančių gamintojų grupių (grupės „Alima“) patalpose. Komisija tikrinamuosius vizitus surengė ir Turkijos valdžios institucijų patalpose. Atsižvelgdama į išvadas, aprašomas 4.3.4 skyriuje, Komisija nusprendė nerengti vizitų likusių atrinktų bendrovių patalpose.

         1.8.   Atskleidimas

               (18)

               2018 m. vasario 21 d. Komisija visoms suinteresuotosioms šalims atskleidė tyrimo esminius faktus ir aplinkybes ir paragino jas iki 2018 m. kovo 18 d. teikti pastabas raštu ir (arba) pateikti prašymą išklausyti dalyvaujant Komisijai ir (arba) prekybos bylas nagrinėjančiam pareigūnui.

               (19)

               Po faktų atskleidimo pastabų pateikė Turkija, pareiškėjas, keturi atrinkti eksportuojantys gamintojai ir Danijos akvakultūros asociacija. 2018 m. kovo 23 d. Turkija ir pareiškėjas buvo išklausyti dalyvaujant Komisijai. 2018 m. balandžio 16 d., dalyvaujant Komisijai, buvo išklausyta Danijos akvakultūros asociacija.

         2.   PERŽIŪRIMASIS PRODUKTAS IR PANAŠUS PRODUKTAS

               (20)

               Peržiūrimas produktas – Turkijos kilmės vaivorykštiniai upėtakiai (Oncorhynchus mykiss):

                           —

                           kurių gyvasis svoris ne didesnis kaip 1,2 kg arba

                           —

                           kurie yra švieži, atšaldyti, užšaldyti ir (arba) rūkyti:

                           —

                           neišdorotos žuvys (su galvomis), be žiaunų arba su jomis, išskrostos arba neišskrostos, kurių kiekvienos svoris ne didesnis kaip 1,2 kg, arba

                           —

                           be galvų, be žiaunų arba su jomis, išskrostos arba neišskrostos, kurių kiekvienos svoris ne didesnis kaip 1 kg, arba

                           —

                           filė, kurių kiekvienos svoris ne didesnis kaip 400 g

                     ir kurių KN kodai šiuo metu yra ex 0301 91 90, ex 0302 11 80, ex 0303 14 90, ex 0304 42 90, ex 0304 82 90 ir ex 0305 43 00 (TARIC kodai 0301919011, 0302118011, 0303149011, 0304429010, 0304829010 ir 0305430011) (toliau – peržiūrimasis produktas).

               (21)

               Komisija per pradinį tyrimą padarė išvadą, kad Sąjungoje pagaminti produktai ir Turkijoje pagaminti produktai yra panašūs produktai, kaip apibrėžta pagrindinio reglamento 2 straipsnio c punkte.

         3.   PER PRADINĮ TYRIMĄ KOMPENSUOJAMOMIS LAIKYTOS SUBSIDIJOS

               (22)

               Per pradinį tyrimą Komisija nagrinėjo keletą priemonių, kuriomis pasinaudojo arba galėjo pasinaudoti Turkijos eksportuojantys upėtakių produkcijos gamintojai per pradinį tiriamąjį laikotarpį (2013 m.) (žr. Komisijos įgyvendinimo reglamento (ES) Nr. 1195/2014, kuriuo nustatomi laikinieji kompensaciniai muitai, 37 konstatuojamąją dalį) (5).

               (23)

               Pagrindinės subsidijos, kurias pradiniu tiriamuoju laikotarpiu gavo Turkijos upėtakių produkcijos gamintojai, buvo 7–9,6 % tiesioginės subsidijos visiems upėtakių produkcijos gamintojams skaičiuojant vienam produkcijos kilogramui. Be to, dvi iš bendrovių, atrinktų per pradinį tyrimą, gavo lengvatines paskolas. Komisija nustatė, kad vienos iš bendrovių („Kilic“) subsidijavimo teikiant lengvatines paskolas suma buvo 0,1 %, o kitos („Özpekler“) – 0,3 %.

               (24)

               Komisija nustatė, kad iš visų kitų per pradinį tiriamąjį laikotarpį tirtų subsidijų priemonių naudos negauta arba ji buvo labai nedidelė. Todėl upėtakių produkcijos gamintojams nustatytos priemonės daugiausia kompensavo tiesiogines subsidijas.

               (25)

               Per pradinį tiriamąjį laikotarpį (2013 m.) tiesioginės subsidijos upėtakių produkcijos gamintojams buvo suteiktos remiantis 2013 m. kovo 7 d. potvarkiu Nr. 2013/4463 dėl 2013 m. žemės ūkio subsidijų (toliau – 2013 m. potvarkis). Šis potvarkis susijęs su 2013 m. pagaminta upėtakių produkcija.

               (26)

               Pagal 2013 m. potvarkį subsidijos buvo suteiktos visiems upėtakių produkcijos gamintojams, turintiems galiojančią gamybos licenciją, susijusią su žuvininkystės ūkio vienetu. Gamybos licencija gali būti susijusi su gamyba jūroje, užtvankoje arba vidaus vandenyse. Upėtakių produkcijos gamintojai gali turėti keletą gamybos licencijų (žuvininkystės ūkio vienetai) toje pačioje užtvankoje arba toje pačioje jūros zonoje. Pagal 2013 m. potvarkį pagal kiekvieną iš šių licencijų buvo galima gauti toliau nurodytų ribų neviršijančią subsidijų sumą: pagal kiekvieną gamybos licenciją upėtakių produkcijos gamintojai gavo 0,65 Turkijos lirų (TL) už kilogramą upėtakio produkcijos neviršijant 250 tonų per metus; upėtakių produkcijos gamintojai, pagaminę 251–500 tonų, gavo pusę sumos (0,325 TL/kg), o pagaminę daugiau nei 500 tonų subsidijų negavo.

         4.   TYRIMO REZULTATAI

   4.1.   Bendroji informacija

               (27)

               Subsidijos upėtakių produkcijai reglamentuojamos Turkijos Vyriausybės kasmet priimamu potvarkiu. Potvarkiu nustatomos pagrindinės Turkijos akvakultūros produkcijos subsidijų sąlygos ir sumos. Potvarkio įgyvendinimo tvarka ir principai vėliau nustatomi kasmetiniuose Maisto, žemės ūkio ir gyvulininkystės ministerijos komunikatuose.

               (28)

               Peržiūros tiriamasis laikotarpis apėmė 2016 m. antrąjį pusmetį ir 2017 m. pirmąjį pusmetį, todėl Komisija pirmiausia nagrinėjo 2016 ir 2017 m. upėtakių produkcijos gamintojams suteiktų ar suteiktinų subsidijų sumas ir sąlygas (žr. 4.2 skyrių).

               (29)

               Antra, Komisija nagrinėjo bendrą subsidijų, kurias Turkija suteikė nuo pradinio tyrimo iki šiol, sumų raidą (žr. 4.3 skyrių). Trečia, Komisija įvertino, ar iš esmės pasikeitė subsidijavimo dydis ir ar pokytis gali būti laikomas ilgalaikiu (žr. 4.4 skyrių).

         4.2.   2016 ir 2017 m. upėtakių produkcijai suteiktos subsidijos

   4.2.1.   Subsidijos upėtakių produkcijai 2016 m.

               (30)

               2016 m. subsidijos upėtakių produkcijos gamintojams buvo suteiktos remiantis Potvarkiu Nr. 2016/8791 (6) dėl paramos žemės ūkiui 2016 m. (toliau – 2016 m. potvarkis). Be to, Komunikate Nr. 2016/33 (7) dėl akvakultūros paramos išdėstytos išsamios skirtinų subsidijų sąlygos.

               (31)

               Nors subsidijavimo suma (TL/kg) buvo 2013 m. dydžio, naujo 4 straipsnio 16 dalyje nustatyta, kad subsidijos neteikiamos licencijas turintiems ūkiams, kurie „yra toje pačioje ministerijos nustatytoje potencialioje srityje, tame pačiame užtvankos rezervuare arba toje pačioje zonoje esančiame regionalizuotame užtvankos rezervuare“.

               (32)

               Pagal minėtą straipsnį (kitaip, nei per pradinį tiriamąjį laikotarpį susiklosčiusi padėtis), jeigu upėtakių produkcijos gamintojas turėjo daugiau nei vieną gamybos licenciją (arba žuvininkystės ūkio vienetą) toje pačioje potencialioje jūros zonoje, kurią nustatė ministerija, tame pačiame rezervuare (užtvankoje) arba tuose pačiuose regionuose esančiuose rezervuaruose, kurie priklausė tam pačiam asmeniui arba tai pačiai įmonei arba bendrovei, tos licencijos arba žuvininkystės ūkio vienetai buvo laikomi viena licencija arba vienetu, priklausančiu tai bendrovei, todėl tiesioginė subsidija turėjo būti mokama pagal šį aiškinimą. Pareiškėjas tvirtino, kad dėl šio straipsnio sumažėjo gamybos, kuriai buvo galima gauti subsidiją, apimtis, todėl labai sumažėjo upėtakių produkcijos gamintojų gaunamos subsidijos. Tačiau Komisija pastebėjo, kad su šia sąlyga buvo susiję du apribojimai.

               (33)

               Pirma, atlikus tyrimą nustatyta, kad, atsižvelgiant į Turkijos pateiktą informaciją, 2016 m. potvarkio 4 straipsnio 16 dalyje nustatytas apribojimas buvo taikomas tik užtvankų rezervuarų arba jūros, o ne vidaus vandenų upėtakių produkcijai; pagal Turkijos pateiktą informaciją tai sudarė apie 20 % visos upėtakių produkcijos (8). Po faktų atskleidimo Turkija taip pat patvirtino, kad 65 % visų gamybos įmonių (ūkių) yra vidaus vandenyse, ir tik 35 % – užtvankų rezervuaruose arba jūroje.

               (34)

               Vadinasi, 2016 m. potvarkio 4 straipsnio 16 dalyje nustatytas apribojimas neturėjo jokio poveikio nei 20 % upėtakių produkcijos, nei 65 % gamybos įmonių ar ūkių. Toks pavyzdys būtų viena iš atrinktų bendrovių – „Mittos“, kurios upėtakių ūkis yra vidaus vandenyse. Be to, kitos atrinktos bendrovių grupės „Özpekler“ ūkiai yra įvairiuose užtvankų rezervuaruose. Vadinasi, remiantis šių bendrovių ir (arba) bendrovių grupių pateikta informacija (patikrinta Vyriausybės lygiu), jos abi turėjo teisę gauti subsidijas tam pačiam licencijų skaičiui (vienu atveju – šešioms, kitu atveju – trims) 2015 m. (prieš teisinį pakeitimą) ir 2016 m. (kai teisinis pakeitimas jau galiojo). Todėl teisinis pakeitimas minėtoms bendrovėms neturėjo jokio reikšmingo poveikio.

               (35)

               Antra, apribojimas buvo taikomas kiekvienam juridiniam asmeniui, o tai reiškia, kad grupėje, sudarytoje iš susijusių bendrovių, kiekviena bendrovė galėjo teikti paraiškas subsidijoms gauti neviršijant potvarkiu nustatytų ribų. Tai reiškia, kad tuo atveju, kai bendrovių grupė buvo sudaryta iš skirtingų juridinių asmenų, kurių gamybos ūkiai (licencijos) buvo toje pačioje zonoje, kiekviena grupės bendrovė galėjo pasinaudoti šiomis subsidijomis atskirai, net jeigu jos ūkiai buvo toje pačioje zonoje kaip ir jos kitos susijusios bendrovės. Turkija patvirtino, kad tai buvo daroma vienos iš atrinktų grupių (grupės „Alima“) atveju. Abi šios grupės susijusios bendrovės turėjo teisę prašyti subsidijų, nors jų ūkiai buvo toje pačioje zonoje.

               (36)

               Dėl šių priežasčių dėl bendro apribojimo poveikio subsidijų gavėjų skaičius pernelyg nesumažėjo. Remiantis Turkijos pateikta informacija, ūkių licencijų, kurioms buvo galima gauti subsidijas, skaičius sumažėjo: 2015 m. tokių ūkių licencijų buvo 947, 2016 m. – 837, o 2017 m. – 817. Kaip paaiškinta 34 konstatuojamojoje dalyje, nors kai kurių bendrovių licencijų, kurioms buvo galima gauti subsidijas, skaičius 2015–2016 m. sumažėjo, vertinant atskirai, kai kurių iš jų (pvz., grupių „Özpekler“ arba „Mittos“) tokių licencijų skaičius išliko nepakitęs tiek prieš pakeitimą, tiek ir po jo.

               (37)

               Turkija ne tik padarė teisinį pakeitimą 2016 m. potvarkio 4 straipsnio 16 dalimi, bet ir tuo pačiu potvarkiu nustatė naują tiesioginę subsidiją uždarosios sistemos produkcijai 2016 m. sausio 1 d. (9). Potvarkio 4 straipsnio 16 dalyje nustatytas tikslas „maksimaliai panaudoti šalies vandens išteklius, siekiant užtikrinti, kad akvakultūros produktus ir įvairias rūšis būtų galima auginti ir tose vietose, kuriose vandens ištekliai riboti“.

               (38)

               Uždarosios sistemos produkcijos subsidija galėjo būti skiriama ir kitų potvarkyje nurodytų rūšių žuvų, kaip antai jūrinių karosų ir paprastųjų vilkešerių produkcijos gamintojams. Pagal šią sistemą nustatytas subsidijos dydis buvo 0,5 TL/kg žuvies, nepaisant žuvų rūšies.

         4.2.2.   Subsidijos, skirtinos upėtakių produkcijai 2017 m.

               (39)

               Vadovaujantis praktika, pagal kurią kasmet priimami nauji potvarkiai ir komunikatai dėl subsidijų upėtakių produkcijos gamintojams, 2017 metais 2016 m. potvarkis buvo pakeistas Potvarkiu Nr. 2017/10465 (10) dėl žemės ūkio paramos, kuri turi būti skirta 2017 m. (toliau – 2017 m. potvarkis). Be to, Komunikate Nr. 2017/38 (11) dėl akvakultūros paramos išdėstytos išsamios skirtinų subsidijų sąlygos.

               (40)

               2017 m. potvarkyje išliko 4 straipsnio 16 dalies nuostatos dėl reikalavimus atitinkančių licencijų skaičiaus. Kartu tame potvarkyje nustatyta, kad didesnė tiesioginių subsidijų upėtakių produkcijos gamintojams suma didinama. Naujos subsidijų sumos:

                           —

                           iki 250 tonų produkcijos – nustatyta 0,75 TL/kg subsidija (palyginti su 0,65 TL/kg 2016 m.);

                           —

                           250–500 tonų produkcijos – nustatyta 0,375 TL/kg subsidija (palyginti su 0,325 TL/kg 2016 m.);

                           —

                           daugiau nei 500 tonų produkcijos – subsidijos nemokamos.

               (41)

               2017 m. potvarkiu taip pat nustatytos naujos subsidijos. Remiantis Turkijos pateikta informacija, tomis naujomis subsidijomis iš dalies pakeistos ir papildytos tiesioginės subsidijos, per pradinį tyrimą laikytos kompensuojamomis ir skirtos žuvies vartojimui Turkijoje skatinti, aplinkos apsaugos standartų atitikčiai įgyvendinti, kovoti su ligomis ir maisto kokybei, įvairovei ir atsekamumui užtikrinti. Naujos subsidijos buvo tokios:

                           —

                           upėtakių produkcijos, viršijančios 1 kg, subsidijos;

                           —

                           žuvies gaminių ženklinimo subsidijos;

                           —

                           gerosios ūkininkavimo patirties subsidijos.

               (42)

               Upėtakių produkcijos, viršijančios 1 kg, subsidijų paskirtis buvo skatinti produktų įvairovę. Nustatyta subsidijos suma buvo 0,25 TL/kg, kai produkcija neviršija 250 tonų, ir pusė šios sumos (0,125 TL/kg) – kai produkcija siekia 250–500 tonų. Šios rūšies subsidijoms taip pat taikyti 4 straipsnio 16 dalyje nustatyti ir 32–35 konstatuojamosiose dalyse paaiškinti tinkamumo kriterijų apribojimai.

               (43)

               Po faktų atskleidimo Turkija ir pareiškėjas teigė, kad upėtakių produkcijos, viršijančios 1 kg, subsidijos su nagrinėjamuoju produktu buvo susijusios tik jeigu jos svoris siekė 1–1,2 kg. Jie tvirtino, kad upėtakių produkcijai, sveriančiai daugiau nei 1,2 kg, nagrinėjamojo produkto apibrėžtis nebetaikoma. Be to, anot Turkijos, Žemės ūkio ministerija būsimame komunikate, kuriame nustatomos 2018 m. subsidijų schemų sąlygos, sumažins subsidijas mažiau nei 1,25 kg sveriančiai upėtakių produkcijai. Todėl vertinant subsidijų upėtakių produkcijos gamintojams raidą ir 2017, ir 2018 m. į subsidijas daugiau kaip 1 kg sveriančiai upėtakių produkcijai neturėtų būti atsižvelgiama.

               (44)

               Komisija pritarė, kad upėtakių produkcija, parduodama neišdarinėtų žuvų pavidalu, sverianti ne mažiau kaip 1,2 kg, nėra nagrinėjamasis produktas. Taigi, subsidijos, teikiamos tokių žuvų produkcijai, skirtai išimtinai kitai rinkoje, nėra kompensuotinos pagal dabartines priemones.

               (45)

               Tačiau 2017 m. upėtakių produkcijai, sveriančiai 1–1,2 kg, buvo teikiamos subsidijos ir ji pateko į produkto apibrėžtąją sritį. Be to, Komunikato Nr. 2017/38 4 straipsnio f punkte nustatyta, kad subsidijos teikiamos kai žuvų augintojas „žuvis sugauna“. NET ir tuo atveju, jei Turkija 2018 m. ketino apriboti subsidijas 1,25 kg viršijančiai upėtakių produkcijai, potvarkyje nėra jokio teisinio kriterijaus, pagal kurį subsidijos neskiriama, jei upėtakiai parduodami kitu pavidalu. Remiantis gauta informacija, įprasta pramonės praktika yra perdirbti didelius sugautus upėtakius ir juos parduoti kaip nagrinėjamąjį produktą, pavyzdžiui, kaip filė. Todėl atitinkama subsidijų schemos suma tenka nagrinėjamajam produktui. Be to, atlikdama analizę Komisija gali remtis tik susijusiais galutiniais teisės bei administraciniais aktais, kurie be apribojimų galioja eksportuojančioje šalyje. Kadangi 2018 m. komunikatas, kuriame nustatomos sąlygos, dar nėra priimtas, šiuo etapu į Turkijos numatytas sąlygas atsižvelgti negalima. Todėl Komisija nesutiko į savo bendrą analizę neįtraukti šios schemos; veikiau ji patikslino savo išvadas dėl schemos ekonominio poveikio (žr. 67 konstatuojamąją dalį).

               (46)

               Žuvies gaminių ženklinimo subsidijų paskirtis – skatinti žuvų atsekamumą ir kokybę. Nustatyta subsidijos suma buvo 0,02 TL už vienetą, kai produkcija neviršija 250 tonų, ir pusė šios sumos (0,01 TL) – kai produkcija siekia 250–500 tonų. Riba taikoma kiekvienai gamybos licencijai. Šios rūšies subsidijoms taip pat taikyti 4 straipsnio 16 dalyje nustatyti ir 32–35 konstatuojamosiose dalyse paaiškinti tinkamumo kriterijų apribojimai. Žuvies gaminių ženklinimo subsidija galėjo būti skiriama ir kitų potvarkyje nurodytų rūšių žuvų, kaip antai jūrinių karosų ir paprastųjų vilkešerių produkcijos gamintojams. Po faktų atskleidimo suinteresuotosios šalys neginčijo šios išvados.

               (47)

               Gerosios ūkininkavimo patirties, susijusios su tam tikrų aplinkos apsaugos, maisto saugos ir žuvų gerovės bei atsekamumo standartų taikymu, subsidijos. Tam, kad bendrovė atitiktų reikalavimus subsidijoms gauti, joje turėjo būti atliktas auditas. Po audito galima buvo išduoti pažymą. Standartų atitikties kontrolės institutai turėjo būti patvirtinti ministerijos. Norėdamos gauti subsidijas už 2017 m. pagamintą upėtakių produkciją, bendrovės paraiškas turėjo pateikti iki 2018 m. kovo 31 d. Nustatyta subsidijų suma buvo 0,25 TL/kg, kai produkcija neviršija 250 tonų. Riba buvo taikoma kiekvienam juridiniam asmeniui. Po faktų atskleidimo suinteresuotosios šalys neginčijo šios išvados.

         4.2.3.   Išvada

               (48)

               Panašu, kad po teisinio pakeitimo, padaryto 2016 m. potvarkio 4 straipsnio 16 dalimi, tiesioginės subsidijos reikalavimus atitinkančios upėtakių produkcijos apimtis sumažėjo. Tačiau, remiantis Turkijos pateikta bei byloje surinkta informacija, faktinį 2016 m. teisinio pakeitimo poveikį reikalavimus atitinkančios produkcijos apimčiai ir vertei, palyginti su sistema, kuri galiojo iki įsigaliojant minėtam potvarkiui, buvo sunku nustatyti ir tas poveikis priklausė nuo pagal kiekvieną licenciją pagamintos produkcijos kiekio.

               (49)

               Poveikis skyrėsi ir bendrovių lygmeniu, atsižvelgiant į konkrečią situaciją, susijusią su kiekvienos bendrovės produkcija. Nuo 2016 m. bendrovės, kurios turėjo daugiau kaip vieną licenciją tame pačiame regione ar zonoje, pagal seną tvarką galėjo gauti tiesiogines subsidijas tik vienai iš jų. Tačiau kitos bendrovės, gaminančios vidaus vandenų upėtakių produkciją (pvz., „Mittos“) arba vykdančios veiklą skirtingose zonose arba regionuose (pvz., grupė „Özpekler“), gavo tiesiogines subsidijas, kurios buvo tokio pat dydžio arba didesnės nei iki 2016 m., nes jos turėjo daugiau nei vieną licenciją. Be to, teisinio pakeitimo poveikis bendrovių grupei priklausė ir nuo jos struktūros, nes 2016 m. potvarkio 4 straipsnio 16 dalimi nustatytas apribojimas buvo taikomas kiekvienam juridiniam asmeniui. Vadinasi, tokioms bendrovių grupėms kaip „GMS“ ir „KLC“ teisinis pakeitimas padarė didžiausią poveikį, o bendrovėms ar bendrovių grupėms kaip „Alima“„Mittos“ ir „Özpekler“, bei visoms mažoms bendrovėms, kurios sudarė daugiau nei 65 % visų bendrovių, poveikis buvo nedidelis arba jo nebuvo iš viso.

               (50)

               Komisija taip pat pastebėjo, kad 2017 m. faktinė tiesioginių subsidijų upėtakių produkcijos gamintojams suma padidėjo (žr. 40 konstatuojamąją dalį). Be to, 2016 ir 2017 m. potvarkiais nustatyta naujų subsidijų, kurias galėjo gauti upėtakių produkcijos gamintojai (žr. 4.2.1 ir 4.2.2 skyrius).

               (51)

               Todėl, nors dėl 2016 m. nustatytų apribojimų galėjo sumažėti tiesioginės subsidijos, tačiau Turkija tuo pačiu metu nustatė naujas subsidijas ir (arba) iš dalies pakeitė galiojančias subsidijų priemones. Todėl buvo svarbu išnagrinėti, ar padidėjusi tiesioginių subsidijų suma ir naujos nustatytos subsidijos nekompensuotų 2016 m. potvarkiu nustatyto apribojimo. Jeigu taip būtų, bendras subsidijavimo dydis galėjo būti toks pat kaip subsidijų dydis, apskaičiuotas nustatant pradinius kompensacinius muitus, arba didesnis. Net jeigu vienas gamintojas 2016 m. gavo mažiau naudos iš tiesioginių subsidijų dėl to, kad jo įvairios licencijos arba žuvų ūkių vienetai buvo laikomi vienu, dėl šio pakeitimo bendras subsidijavimo dydis nebūtinai turėjo sumažėti, palyginti su padėtimi iki 2016 m. teisinių pakeitimų (žr. 62–65 konstatuojamąsias dalis).

               (52)

               Todėl Komisija mano, kad reikėjo įvertinti visų subsidijų priemonių, kuriomis upėtakių produkcijos gamintojai būtų galėję pasinaudoti (arba galės pasinaudoti ateityje) Turkijoje, poveikį ir bendrą subsidijavimo dydį nacionaliniu mastu. Todėl Komisija nenagrinėjo konkretaus teisės aktų pakeitimo poveikio kiekvienai iš atrinktų bendrovių per tiriamąjį laikotarpį atskirai, o atliko bendrą vertinimą, kartu patvirtindama savo išvadas nurodydama atrinktų eksportuojančių gamintojų pateiktą informaciją.

               (53)

               Po faktų atskleidimo Turkija ir pareiškėjas teigė, kad Komisija turėjo perskaičiuoti kiekvienos atrinktos bendrovės subsidijų skirtumą. Komisija su šiuo argumentu nesutinka. Pareiškėjas paprašė iš naujo įvertinti sumažėjusį subsidijų visiems Turkijos upėtakių produkcijos gamintojams dydį po 2016 m. teisinio pakeitimo. Nesant ilgalaikio aplinkybių pokyčio nacionaliniu lygmeniu, Komisija mano, kad būtų netinkama apskaičiuoti atitinkamas atskirų bendrovių subsidijų sumas. Atrodė, kad padaryti pakeitimai nebuvo pakankami įrodyti, kad subsidijavimo suma iš esmės pakito ir pokytis buvo ilgalaikio pobūdžio. Ta pati išvada buvo patvirtinta ir išnagrinėjus subsidijavimo dydį nacionaliniu lygmeniu bei 2018 m. numatytas subsidijų sumas.

         4.3.   Upėtakių produkcijos gamintojams nacionaliniu lygmeniu suteiktų subsidijų raida

   4.3.1.   2013–2016 m. upėtakių produkcijos gamintojams suteiktos subsidijos

               (54)

               2013–2016 m. upėtakių produkcijos gamintojams suteiktos tokios subsidijos:

                  Lentelė

                  Tiesioginės subsidijos upėtakių produkcijos gamintojams

                           Gamybos metai

                           2013 m. (pradinis tiriamasis laikotarpis)

                           2014 m.

                           2015 m.

                           2016 m.

                           Subsidijos suma (TL)

                           62 992 720

                           53 599 382

                           50 093 952

                           39 762 389

                              Indeksas

                              100

                              85

                              80

                              63

                           Gamybos apimtis (tonomis)

                           128 059

                           112 345

                           106 598

                           104 356

                              Indeksas

                              100

                              88

                              83

                              81

                              Šaltinis: Turkijos pateikta informacija.

               (55)

               2013–2016 m. bendra subsidijų upėtakių produkcijos gamintojams suma sumažėjo 37 %.

               (56)

               Subsidijų suma labiausiai sumažėjo (20 %) 2013–2015 m., t. y. prieš 2016 m. potvarkiu padarytą teisinį pakeitimą. Tais metais subsidijų suma sumažėjo tiek, kiek ir upėtakių produkcija per tą patį laikotarpį (17 %).

               (57)

               Subsidijų suma 2015–2016 m. (prieš ir po pakeitimo) sumažėjo 20,6 %.

         4.3.2.   2016 m. Turkijos suteiktos subsidijos

               (58)

               2016 m. bendra tiesioginių subsidijų upėtakių produkcijos gamintojams suma sudarė 39 762 389 TL.

         4.3.3.   2017 m. Turkijos suteiktos subsidijos

               (59)

               Patikrinimo metu dar nebuvo baigta įgyvendinti visas subsidijų priemones, kuriomis upėtakių produkcijos gamintojai galėjo pasinaudoti 2017 m. Todėl Komisija preliminarias išvadas dėl kiekvienos priemonės darė bendrai remdamasi 2017 m. biudžeto prognozėmis.

               (60)

               Tiesioginėms subsidijoms skirtas biudžetas 2017 m. siekė 52 500 000 TL. Atsižvelgiant į preliminarią informaciją, kurią Turkija pateikė per patikrinimą, turėjo būti išleista 90 % biudžeto (47 250 000 TL).

               (61)

               Be to, biudžete buvo numatyta naujoms 2017 m. nustatytoms subsidijų priemonėmis skirti tokias sumas:

                           —

                           uždarosios sistemos produkcijai – 500 000 TL

                           —

                           žuvies gaminių ženklinimui – 10 000 000 TL

                           —

                           gerajai ūkininkavimo patirčiai – 2 000 000 TL

                           —

                           upėtakių produkcijai, viršijančiai 1 kg – 1 875 000 TL

               (62)

               Uždarosios sistemos produkcijai, žuvies gaminių ženklinimui ir gerajai ūkininkavimo patirčiai skirtame biudžete buvo numatytos ir subsidijos už kitų rūšių, pavyzdžiui, jūrinių karosų ir paprastųjų vilkešerių, produkciją. Remiantis Turkijos pateiktais duomenimis apie visą akvakultūros gamybos apimtį 2016 m., upėtakių produkcija sudarė 41,2 % reikalavimus atitinkančios žuvų produkcijos.

               (63)

               Remdamasi biudžeto prognozėmis, 90 % išlaidų dalimi ir tuo, kad kai kurios priemonės buvo skirtos kitų rūšių žuvų (išskyrus upėtakius) produkcijai, Komisija pirmiausia apskaičiavo, kad bendra subsidijų upėtakių produkcijos gamintojams suma 2017 m. gali viršyti 50 mln. TL. Šis skaičiavimas pagrįstas Turkijos pateikta informacija, pagal kurią numatoma išleisti 90 % tiesioginių subsidijų biudžeto. Be to, Komisija taikė tą pačią biudžeto išlaidų procentinę dalį, kad apskaičiuotų 2017 m. nustatytų papildomų subsidijų priemonių subsidijų sumas (žr. 61 konstatuojamąją dalį). Galiausiai, nagrinėdama biudžeto eilutes, skirtas kitų reikalavimus atitinkančių rūšių žuvims (t. y. uždaros sistemos produkcijos subsidijas, 1 kg viršijanti upėtakių produkcija, žuvies gaminių ženklinimas ir geroji ūkininkavimo patirtis), Komisija taikė 41,2 % dydį, t. y. reikalavimus atitinkančios žuvų produkcijos procentinę dalį, kurią sudarė upėtakių produkcija.

               (64)

               Po faktų atskleidimo Turkija ir pareiškėjas teigė, kad 2017 m. nė vienas Turkijos upėtakių produkcijos gamintojas nepasinaudojo uždarosios sistemos produkcijos subsidija ar žuvies gaminių ženklinimo subsidija (daugiausia dėl pradinių investicijų sąnaudų ir dėl to, kad neįmanoma taikyti abiejų priemonių). Didžiausia išmoka už gerąją ūkininkavimo patirtį 2017 m. galėjo siekti tik 592 250 TL ir faktiškai buvo panaudota 83 % numatyto biudžeto lėšų, o ne 90 %, kaip iš pradžių apskaičiuota Turkijos valdžios institucijų.

               (65)

               Komisija sutiko iš naujo įvertinti bendrą subsidijų upėtakių produkcijos gamintojams sumą, remdamasi atitinkamai upėtakių produkcijos gamintojų 2017 m. faktiškai gautomis sumomis. Remiantis šiomis naujomis subsidijų priemonių sumomis, bendra subsidijų upėtakių produkcijos gamintojams suma 2017 m. sudarė maždaug 48,5 mln. TL.

               (66)

               Be to, Turkija teigė, kad apskaičiuojant išmokas upėtakių produkcijos gamintojams neturėtų būti atsižvelgta į subsidijų upėtakių produkcijai, viršijančiai 1 kg, schemą. Atsižvelgiant į klausymo metu pateiktus Turkijos skaičiavimus, 2017 m. nagrinėjamojo produkto produkcijai suteiktų subsidijų suma sudarytų maždaug 43 mln.

               (67)

               Tačiau Komisija nurodė, kad pagal šią schemą išmokos gali būti mokamos už trijų skirtingų tipų upėtakių produkciją: 1) 1–1,2 kg upėtakių produkciją; 2) 1,2 kg viršijančią upėtakių produkciją, kuri po perdirbimo gali tapti nagrinėjamuoju produktu; ir 3) 1,2 kg viršijančią upėtakių produkciją, kuri skirta kitai rinkai nei nagrinėjamasis produktas. Nesant tikslių duomenų apie tai, kaip paskirstytas subsidijų biudžetas, Komisija negalėjo apskaičiuoti tikslios kiekvienai iš trijų rūšių skirtos sumos. Bet kuriuo atveju, net darant prielaidą, kad 100 % šios subsidijos būtų skiriama tik trečio tipo produkcijai, nedarant poveikio nagrinėjamajam produktui, bendra išvada liktų nepakitusi. Iš tiesų, 2017 m. 43 mln. suma tebereikštų, kad subsidijos padidėjo 4 mln. TL, palyginti su 2016 m. Taip padidėjus subsidijoms būtų neutralizuota didelė 2016 m. sumažėjusių subsidijų poveikio dalis; tokį sumažėjimą pareiškėjas nurodė kaip priemonių peržiūrą pagrindžiantį pokytį.

         4.3.4.   Išvada

               (68)

               Nuo pradinio tiriamojo laikotarpio (2013 m.) iki 2016 m. subsidijos upėtakių produkcijos gamintojams sumažėjo 37 % Vis dėlto subsidijų sumos sumažėjimas nuo 2013 m. buvo susijęs ne tik su 2016 m. teisiniu pakeitimu, bet ir su tuo, kad upėtakių produkcija apskritai sumažėjo (žr. 54 konstatuojamosios dalies lentelę). Po 2016 m. subsidijos upėtakių produkcijos gamintojams vėl padidėjo.

               (69)

               2017 m. bendra subsidijų upėtakių produkcijos gamintojams suma sudarė 43–48,5 mln. TL. Todėl Komisija padarė išvadą, kad po 2016 m. subsidijų suma jau artėja link iki teisinio pakeitimo buvusios sumos.

               (70)

               Taigi, Komisija priėjo prie išvados, kad po 2016 m. teisinio pakeitimo subsidijos sumažėjo laikinai ir kad bendra subsidijų suma už toną produkcijos nuo 2016 m. vėl išaugo.

         4.4.   Ilgalaikis pokyčių pobūdis

               (71)

               Todėl atsižvelgdama į 4.3.4 skyriuje padarytas išvadas Komisija mano, kad subsidijos upėtakių produkcijos gamintojams 2016 m. sumažėjo tik laikinai. Komisija taip pat mano, kad, kadangi Turkija kasmet peržiūri subsidijų teikimo sąlygas ir sumas, pokyčių negalima laikyti ilgalaikiais, visų pirma dėl to, kad:

                           —

                           tiesioginių subsidijų suma už toną 2017 m. padidėjo;

                           —

                           2017 m. buvo nustatytos keturių naujų tipų priemonės;

                           —

                           ir 2018 m. buvo nustatyta nauja subsidijų priemonė, skirta kovoti su auginamų žuvų jauniklių (mailiaus) ligomis.

                     Be to, Komisija apskaičiavo, kad bendros subsidijos upėtakių produkcijos gamintojams 2018 m. gali siekti iki 56 mln. TL, t. y. maždaug 6 mln. TL daugiau nei 2015 m. (metai iki teisinio pakeitimo) (12).

               (72)

               Po faktų atskleidimo Turkija ir pareiškėjas teigė, kad 2018 m. nustatyta subsidija, skirta kovoti su auginamų žuvų jauniklių (mailiaus) ligomis, nebuvo susijusi su nagrinėjamuoju produktu. Tačiau savo teiginio jie nepagrindė. Komisijos nuomone, nebuvo jokios priežasties, kodėl subsidija nebūtų susijusi su nagrinėjamuoju produktu. Stebėtina tai, kad net ir Žemės ūkio ministerija per patikrinimą nurodė, kad nauja subsidijos priemonė yra subsidija upėtakių produkcijos gamintojams. Todėl Komisija šį tvirtinimą atmetė.

               (73)

               Po faktų atskleidimo Turkija ir pareiškėjas taip pat teigė, kad atliekant vertinimą neturėtų būti atsižvelgta į uždarosios sistemos produkcijos subsidijas ir žuvies gaminių ženklinimo subsidijas, nes 2017 m. jos nebuvo naudotos, be to, jas naudoti buvo brangu ir neįmanoma (žr. 64 konstatuojamąją dalį). Komisija šiuo atžvilgiu pažymėjo, kad 2017 m. žuvies gaminių ženklinimo subsidijos suma siekė 0,02 TL už vienetą, kai produkcija neviršijo 250 tonų, tačiau atrodo, kad 2018 m. ji padidės iki 0,03 TL už vienetą (13). Todėl atrodo, kad Turkija stengiasi, kad jos priemonės taptų patrauklesnės. Todėl Komisija atmetė argumentą, kad į šias naujas priemones neturėtų būti atsižvelgta vertinant 2018 m. ir artimiausios ateities subsidijas.

               (74)

               Be to, remiantis Komisijos turima informacija, upėtakių produkcijos gamintojai, siekdami priderinti savo verslo praktiką, kad ji atitiktų neseniai nustatytų subsidijų priemonių reikalavimus, turi padaryti pradines investicijas ir (arba) turi būti atliktas jų auditas. Todėl, net jei toms priemonėms skirtas biudžetas neišleidžiamas per pirmuosius taikymo metus, tikėtina, kad vėlesniais metais, kai bendrovių veikla atitiks finansavimo reikalavimus, bus naudojama daugiau biudžeto lėšų.

               (75)

               Turkija ir pareiškėjas galiausiai tvirtino Komisiją turėjus atsižvelgti į tai, kad per pastaruosius metus Turkijos lira nuvertėjo 90 % Jų nuomone, nuvertėjimas yra ilgalaikio pobūdžio.

               (76)

               Komisija su šiuo teiginiu nesutinka. Turkijos liros – laisvai konvertuojamos valiutos, kurios keitimo kursas svyruoja, nuvertėjimas negali būti susietas su Turkija. Be to, valiutos keitimo kursai gali kisti pagal tam tikrą tendenciją per tam tikrą laiką, bet tendencija gali pakrypti ir priešinga linkme per kitokį laikotarpį. Tam, kad aplinkybės pokytį būtų galima laikyti ilgalaikiu, trūksta būtino stabilumo ir nuspėjamumo.

         4.5.   Išvada

               (77)

               Atsižvelgdama į tai, kas išdėstyta pirmiau, Komisija mano, kad tiesioginių subsidijų įgyvendinimo sistemą charakterizuoja nuolatiniai teisinio pagrindo pakeitimai, tinkamumo kriterijai ir faktinės subsidijavimo sumos. Net jei faktinės 2018 m. nesutampa su Komisijos skaičiavimais, subsidijos priemonių įgyvendinimo sistema nuolat kinta, todėl negalima laikyti, kad tokie pokyčiai yra ilgalaikio pobūdžio. Atsižvelgdama į tai Komisija mano, kad 2013–2016 m. nustatytas subsidijavimo sumažėjimas buvo tik laikino pobūdžio, nes buvo apskaičiuota, kad subsidijų suma 2017–2018 m. pasieks subsidijavimo dydį, prilygstantį 2013 m. dydžiui. Todėl, priešingai, nei tvirtino pareiškėjas, Komisija padarė išvadą, kad 2016 m. stebėto sumažėjimo nebuvo galima laikyti buvusiu ilgalaikio pobūdžio.

         5.   DALINĖS TARPINĖS PERŽIŪROS NUTRAUKIMAS

               (78)

               Remiantis Komisijos padarytomis išvadomis dėl Turkijos tiesioginių subsidijų upėtakių produkcijos gamintojams įgyvendinimo pokyčių ir tuo, kad tie pokyčiai nėra ilgalaikio pobūdžio, prašymas atlikti dalinę tarpinę peržiūrą laikomas nepagrįstu, todėl dalinės tarpinės peržiūros tyrimas turėtų būti nutrauktas.

               (79)

               Todėl Įgyvendinimo reglamentu (ES) 2015/309 nustatytos galiojančios priemonės turėtų būti taikomos toliau.

               (80)

               Visoms šalims buvo pranešta apie pagrindinius faktus ir argumentus, kuriais remiantis ketinta nutraukti tyrimą. Buvo nustatytas laikas pastaboms dėl atskleistų faktų pareikšti. Į pateiktą informaciją ir pastabas prireikus buvo deramai atsižvelgta.

               (81)

               Šis reglamentas atitinka pagal Europos Parlamento ir Tarybos reglamento (ES) 2016/1036 (14) 15 straipsnio 1 dalį įsteigto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Dalinė tarpinė kompensacinių priemonių, taikomų tam tikriems importuojamiems Turkijos kilmės vaivorykštiniams upėtakiams, peržiūra nutraukiama nekeičiant galiojančių kompensacinių priemonių dydžio.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. birželio 4 d.

            Komisijos vardu

            Pirmininkas

         Jean-Claude JUNCKER

      (1)  2016 m. birželio 8 d. Europos Parlamento ir Tarybos reglamentas (ES) 2016/1037 dėl apsaugos nuo subsidijuoto importo iš Europos Sąjungos narėmis nesančių valstybių (OL L 176, 2016 6 30, p. 55).

      (2)  2015 m. vasario 26 d. Komisijos įgyvendinimo reglamentas (ES) 2015/309, kuriuo tam tikriems importuojamiems Turkijos kilmės vaivorykštiniams upėtakiams nustatomas galutinis kompensacinis muitas ir galutinai surenkamas laikinasis muitas (OL L 56, 2015 2 27, p. 12).

      (3)  Pranešimas apie dalinės tarpinės kompensacinių priemonių, taikomų tam tikriems importuojamiems Turkijos kilmės vaivorykštiniams upėtakiams, peržiūros inicijavimą (OL C 234, 2017 7 20, p. 6).

      (4)  Grupės „Sagun“ eksporto į Sąjungą per PTL dydis sudarė maždaug trečdalį grupės „KLC“ eksporto į Sąjungą.

      (5)  2014 m. spalio 29 d. Komisijos įgyvendinimo reglamentas (ES) Nr. 1195/2014, kuriuo tam tikriems importuojamiems Turkijos kilmės vaivorykštiniams upėtakiams nustatomas laikinasis kompensacinis muitas (OL L 319, 2014 11 6, p. 1).

      (6)  2016 m. balandžio 25 d. Turkijos potvarkis Nr. 2016/8791 dėl 2016 m. žemės ūkio subsidijų (taikomas atgaline data nuo 2016 m. sausio 1 d.).

      (7)  Komunikatas pavadinimu „Komunikatas dėl akvakultūros paramos“ Nr. 2016/33, susijęs su Potvarkio Nr. 2016/8791 įgyvendinimu, buvo paskelbtas 2016 m. rugpjūčio 3 d. Oficialiajame leidinyje.

      (8)  Atlikus patikrinimus, Turkijos valdžios institucijos nurodė, kad 30 % upėtakių produkcijos buvo pagaminta vidaus vandenyse ir 70 % – užtvankų rezervuaruose arba jūroje. Po faktų atskleidimo ši informacija buvo patikslinta.

      (9)  Visiškai kontroliuojama akvakultūros sistema, pagrįsta pakartotinio naudojimo auginimo sistemoje principu, prieš tai atlikus tam tikrus procesus, pvz., pašalinus auginimui naudotą vandenį ir pašalinus išskyras bei maisto likučius naudojant mechanines ir biologines priemones, atlikus deguonies sodrinimą kokybės ir cheminės struktūros požiūriu, išgarinus anglies dioksidą, apdorojus ozonu ir (arba) UV spinduliuote, leidžianti sunaudoti mažiau vandens, užtikrinanti didesnę gamybos apimtį vienetinio tūrio atžvilgiu, geresnį augimą ir galimybę optimaliau panaudoti pašarus, taip pat nepriklausanti nuo aplinkos ir rūšių ir leidžianti gaminti produktus darant mažesnį poveikį aplinkai.“ (Maisto ir žemės ūkio ministerijos komunikato Nr. 2016/33 4 straipsnio ç dalis).

      (10)  2017 m. birželio 5 d. Turkijos potvarkis Nr. 2017/10465 dėl 2017 m. žemės ūkio subsidijų (taikomas atgaline data nuo 2017 m. sausio 1 d.).

      (11)  Komunikatas pavadinimu „Komunikatas dėl akvakultūros paramos“ Nr. 2017/38, susijęs su Potvarkio Nr. 2017/10465 įgyvendinimu, buvo paskelbtas 2017 m. spalio 14 d. Oficialiajame leidinyje.

      (12)  Buvo skaičiuojama remiantis 2017 m. produkcijos apimtimi, taikant 2017 m. 83 % išlaidų dalį. Vertindama kitoms rūšims numatytas priemones Komisija taikė 43,6 % dydį, t. y. reikalavimus atitinkančių rūšių žuvų produkcijos procentinę dalį, kurią sudarė upėtakių produkcija.

      (13)  2018 m. vasario 21 d. Turkijos potvarkis Nr. 2018/11460 dėl 2018 m. žemės ūkio subsidijų (taikomas atgaline data nuo 2018 m. sausio 1 d.).

      (14)  2016 m. birželio 8 d. Europos Parlamento ir Tarybos reglamentas (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (OL L 176, 2016 6 30, p. 21).


title: 2018 m. birželio 11 d. Komisijos įgyvendinimo reglamentas (ES) 2018/857, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Haut-Montravel“ (SKVN)) specifikacijos pakeitimas

text:
12.6.2018

               LT

               Europos Sąjungos oficialusis leidinys

               L 147/1

         KOMISIJOS ĮGYVENDINIMO REGLAMENTAS (ES) 2018/857
   2018 m. birželio 11 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Haut-Montravel“ (SKVN)) specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 99 straipsnį,
   kadangi:

               (1)

               Komisija išnagrinėjo Prancūzijos pagal Reglamento (ES) Nr. 1308/2013 105 straipsnį pateiktą saugomos kilmės vietos nuorodos „Haut-Montravel“ specifikacijos pakeitimo paraišką;

               (2)

               specifikacijos pakeitimo paraišką Komisija paskelbė Europos Sąjungos oficialiajame leidinyje (2), kaip reikalaujama Reglamento (ES) Nr. 1308/2013 97 straipsnio 3 dalyje;

               (3)

               prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

               (4)

               todėl reikėtų patvirtinti specifikacijos pakeitimą pagal Reglamento (ES) Nr. 1308/2013 99 straipsnį;

               (5)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Haut-Montravel“ (SKVN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. birželio 11 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  OL C 4, 2018 1 6, p. 7.


title: 2018 m. rugpjūčio 8 d. Komisijos įgyvendinimo reglamentas (ES) 2018/1105, kuriuo nustatomi techniniai įgyvendinimo standartai, susiję su informacijos, kompetentingų institucijų teikiamos ESMA pagal Europos Parlamento ir Tarybos reglamentą (ES) 2016/1011, teikimo procedūromis ir formomis (Tekstas svarbus EEE.)

text:
9.8.2018

                  LT

                  Europos Sąjungos oficialusis leidinys

                  L 202/1

         KOMISIJOS ĮGYVENDINIMO REGLAMENTAS (ES) 2018/1105
         2018 m. rugpjūčio 8 d.
         kuriuo nustatomi techniniai įgyvendinimo standartai, susiję su informacijos, kompetentingų institucijų teikiamos ESMA pagal Europos Parlamento ir Tarybos reglamentą (ES) 2016/1011, teikimo procedūromis ir formomis
         (Tekstas svarbus EEE)
         EUROPOS KOMISIJA,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1011 dėl indeksų, kurie kaip lyginamieji indeksai naudojami finansinėse priemonėse ir finansinėse sutartyse arba siekiant įvertinti investicinių fondų veiklos rezultatus, kuriuo iš dalies keičiami direktyvos 2008/48/EB ir 2014/17/ES bei Reglamentas (ES) Nr. 596/2014 (1), ypač į jo 47 straipsnio 3 dalies trečią pastraipą,
         kadangi:

                     (1)

                     Reglamento (ES) 2016/1011 47 straipsnio 2 dalyje kompetentingos institucijos įpareigojamos teikti ESMA visą informaciją, būtiną ESMA pareigoms vykdyti. Siekdamos užtikrinti veiksmingą ir produktyvią komunikaciją, kompetentingos institucijos ir ESMA turėtų naudotis nustatytomis komunikacijos priemonėmis, įskaitant paskirtus kontaktinius asmenis ir standartines formas, kai prašo informacijos, patvirtina gavusios informacijos prašymus ir į juos atsako;

                     (2)

                     informacija, kurią kompetentingos institucijos turi teikti pagal Reglamento (ES) 2016/1011 47 straipsnio 2 dalį, apima informaciją, padedančią ESMA sudaryti ir tvarkyti viešą registrą, nurodytą to reglamento 36 straipsnio 1 dalyje, visų pirma informaciją, nurodytą to straipsnio a, c ir d punktuose, ir visus paskesnius tos informacijos pasikeitimus. Kompetentingos institucijos ir ESMA turėtų būti įpareigotos susitarti dėl techninių specifikacijų, taikomų tos informacijos teikimui ESMA interneto svetainėje, siekiant užtikrinti, kad tiksli informacija būtų teikiama saugiai;

                     (3)

                     informacija, kurią kompetentingos institucijos turi teikti ESMA pagal Reglamentą (ES) 2016/1011, gali apimti asmens duomenis ir kitus viešai neprieinamus neskelbtinus duomenis. Todėl svarbu, kad informacijos teikimui būtų taikomos tinkamos apsaugos priemonės ir konfidencialumo taisyklės;

                     (4)

                     kompetentingoms institucijoms ir ESMA reikėtų suteikti pakankamai laiko šiame reglamente nustatytoms informacijos teikimo procedūroms įdiegti. Todėl šis reglamentas turėtų būti pradėtas taikyti po dviejų mėnesių nuo jo įsigaliojimo;

                     (5)

                     šis reglamentas grindžiamas ESMA Komisijai pateiktais techninių įgyvendinimo standartų projektais;

                     (6)

                     atvirų viešų konsultacijų dėl techninių įgyvendinimo standartų projektų, kuriais grindžiamas šis reglamentas, ESMA nerengė, taip pat ji neanalizavo galimų susijusių sąnaudų ir naudos, nes padarė išvadą, kad tai būtų neproporcinga pagal techninių įgyvendinimo standartų taikymo sritį ir poveikį, atsižvelgiant į tai, kad jie būtų tiesiogiai susiję tik su valstybių narių nacionalinėmis kompetentingomis institucijomis, bet ne rinkos dalyviais;

                     (7)

                     ESMA paprašė Europos Parlamento ir Tarybos reglamento (ES) Nr. 1095/2010 (2) 37 straipsniu įsteigtos Vertybinių popierių ir rinkų suinteresuotųjų subjektų grupės pateikti savo nuomonę,

               PRIĖMĖ ŠĮ REGLAMENTĄ:

            1 straipsnis
            ESMA adresuotas pranešimas, skirtas ESMA registrui

               1.   Kad ESMA galėtų sudaryti ir tvarkyti viešą registrą, nurodytą Reglamento (ES) 2016/1011 36 straipsnio 1 dalyje, kompetentingos institucijos praneša ESMA to straipsnio a, c ir d punktuose išvardytą informaciją ir apie visus tos informacijos pasikeitimus per penkias darbo dienas nuo atitinkamo sprendimo priėmimo.

               2.   Atitinkamas sprendimas yra bet kuris iš toliau išvardytų kompetentingos institucijos sprendimų, dėl kurių atsiranda prievolė pagal Reglamentą (ES) 2016/1011 pranešti ESMA tą konkrečią informaciją arba apie pasikeitimą:

                           a)

                           sprendimas išduoti administratoriui veiklos leidimą arba jį užregistruoti pagal Reglamento (ES) 2016/1011 34 straipsnio 6 dalies a arba b punktą;

                           b)

                           sprendimas panaikinti arba sustabdyti administratoriui išduoto veiklos leidimo arba jo registracijos galiojimą pagal to reglamento 35 straipsnio 1 dalį;

                           c)

                           sprendimas pripažinti trečiojoje valstybėje įsikūrusį administratorių pagal to reglamento 32 straipsnio 5 dalį;

                           d)

                           sprendimas panaikinti arba sustabdyti tokio pripažinimo galiojimą pagal to reglamento 32 straipsnio 8 dalį;

                           e)

                           sprendimas leisti patvirtinti lyginamąjį indeksą arba lyginamųjų indeksų grupę pagal to reglamento 33 straipsnio 3 dalį;

                           f)

                           sprendimas įpareigoti panaikinti lyginamojo indekso arba lyginamųjų indeksų grupės patvirtinimą pagal to reglamento 33 straipsnio 6 dalį.

                     Visa informacija arba jos pasikeitimai, nurodyti 1 dalyje, perduodami ESMA naudojantis ESMA komunikacijos priemonėmis, kuriomis užtikrinama, kad informacijos išsamumas, vientisumas ir konfidencialumas būtų išlaikyti perdavimo metu.

               3.   Kompetentingos institucijos ir ESMA susitaria dėl informacinių technologijų, taikomų teikiant informaciją ESMA interneto svetainėje ESMA komunikacijos priemonėmis.

            2 straipsnis
            ESMA adresuotas pranešimas apie pripažintų administratorių lyginamuosius indeksus
            Pagal Reglamento (ES) 2016/1011 32 straipsnio 6 dalį ESMA teiktinas pranešimas siunčiamas elektroninėmis priemonėmis, galinčiomis užtikrinti informacijos išsamumą, vientisumą ir konfidencialumą viso perdavimo proceso metu.

            3 straipsnis
            Informacijos prašymai

               1.   Visi ESMA prašymai dėl informacijos, kurią kompetentinga institucija turi pateikti pagal Reglamento (ES) 2016/1011 47 straipsnio 2 dalį, išskyrus šio reglamento 1 ir 2 straipsniuose nurodytą informaciją, parengiami naudojant šio reglamento I priede pateiktą formą.

               2.   Kompetentinga institucija, kurios prašoma pateikti informaciją pagal Reglamento (ES) 2016/1011 47 straipsnio 2 dalį (toliau – institucija, į kurią kreipiamasi), per septynias dienas nuo prašymo gavimo patvirtina gavusi prašymą, naudodama šio reglamento II priede pateiktą formą.

            4 straipsnis
            Atsakymas į informacijos prašymą

               1.   Institucija, į kurią kreipiamasi, pateikia ESMA prašomą informaciją, naudodama šio reglamento III priede pateiktą formą. Institucija, į kurią kreipiamasi, imasi visų pagrįstų veiksmų neviršydama savo įgaliojimų, kad gautų ir pateiktų prašomą informaciją. Jei institucija, į kurią kreipiamasi, negali pateikti informacijos iki numatytos atsakymo datos, nurodytos jos informacijos prašymo gavimo patvirtinime, ji nedelsdama praneša apie tai ESMA ir pateikia naują numatytą atsakymo datą, nurodydama termino nukėlimo priežastis.

               2.   Institucija, į kurią kreipiamasi, prireikus konsultuojasi su ESMA, siekdama pasitikslinti prašomos informacijos rūšį ir sužinoti, kokiu periodiškumu reikia teikti atnaujintą informaciją.

            5 straipsnis
            Informacijos perdavimo priemonės
            Visi 3 ir 4 straipsniuose nurodyti informacijos prašymai, gavimo patvirtinimai ir atsakymai į informacijos prašymus atitinka šias taisykles:

                        a)

                        jie teikiami raštu;

                        b)

                        jie siunčiami paštu ar faksu arba elektroninėmis priemonėmis, galinčiomis užtikrinti informacijos išsamumą, vientisumą ir konfidencialumą viso perdavimo proceso metu;

                        c)

                        jų adresatas:

                                    i)

                                    kompetentingai institucijai siunčiamo prašymo atveju – kontaktinis asmuo, paskirtas kompetentingos institucijos pagal 7 straipsnį;

                                    ii)

                                    ESMA adresuoto gavimo patvirtinimo arba atsakymo atveju – kontaktinis asmuo, nurodytas ESMA informacijos prašyme.

            6 straipsnis
            Konfidencialumas

               1.   Faktą, kad pagal Reglamento (ES) 2016/1011 47 straipsnio 2 dalį pateiktas informacijos prašymas, to prašymo turinį ir visus klausimus, kylančius tą prašymą vykdant, visų pirma su prašymu susijusias ESMA ir kompetentingos institucijos konsultacijas, kompetentingos institucijos laiko paslaptyje.

               2.   Tačiau kompetentinga institucija gali atskleisti tokius faktus ar klausimus tuo atveju, jei ESMA duoda leidimą juos atskleisti arba juos atskleisti būtina dėl teismo proceso.

            7 straipsnis
            Kontaktiniai asmenys
            Kiekviena kompetentinga institucija šio reglamento taikymo tikslais paskiria kontaktinį asmenį ir jo vardą, pavardę ir kontaktinius duomenis praneša ESMA per 30 dienų nuo šio reglamento įsigaliojimo datos. Apie visus paskesnius paskirto asmens arba jo kontaktinių duomenų pasikeitimus ESMA pranešama nedelsiant.

            8 straipsnis
            Įsigaliojimas ir taikymas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2018 m. spalio 29 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugpjūčio 8 d.

                  Komisijos vardu

                  Pirmininkas

               Jean-Claude JUNCKER

            (1)  OL L 171, 2016 6 29, p. 1.

            (2)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).

            I PRIEDAS

               Informacijos prašymo forma

            INFORMACIJOS PRAŠYMAS

                        Registracijos numeris: …
                        Data: …

                           Bendroji informacija

                        SIUNTĖJAS:
                        Valstybė narė (jei tinka):
                        Prašančioji institucija:
                        Juridinis adresas:
                        (Pagal Komisijos įgyvendinimo reglamento (ES) 2018/1105 7 straipsnį paskirto kontaktinio asmens kontaktiniai duomenys)
                        Vardas, pavardė:
                        Telefonas:
                        E. paštas:
                        GAVĖJAS:
                        Valstybė narė (jei tinka):
                        Institucija, į kurią kreipiamasi:
                        Juridinis adresas:
                        (Pagal Komisijos įgyvendinimo reglamento (ES) 2018/1105 7 straipsnį paskirto kontaktinio asmens kontaktiniai duomenys)
                        Vardas, pavardė:
                        Telefonas:
                        E. paštas:
                        Gerb. [įrašyti atitinkamą vardą ir pavardę],
                        remdamiesi Komisijos įgyvendinimo reglamento (ES) 2018/1105, kuriuo nustatomi techniniai įgyvendinimo standartai [kuriais nustatomos keitimosi informacija procedūros ir formos], 3 straipsniu, prašome informacijos, susijusios su toliau išsamiau paaiškintu (-ais) klausimu (-ais).
                        Prašytume minėtą informaciją pateikti iki [įrašykite orientacinę atsakymo datą] arba, jei tai neįmanoma, nurodyti, kada, jūsų nuomone, galėtumėte prašomą informaciją pateikti.

                           Informacijos prašymo priežastys

                        …
                        …
                        …
                        [Įrašykite Reglamento (ES) 2016/1011 nuostatą (-as), pagal kurią (-ias) prašančioji institucija turi kompetenciją spręsti šį klausimą]
                        Prašymas teikiamas dėl informacijos apie: …
                        …
                        …
                        [Aprašykite prašymo dalyką, susijusią lyginamojo indekso priežiūros sritį ir tikslą, kuriuo prašoma informacijos]
                        Atsižvelgiant į …
                        [Jei taikoma, įrašykite ankstesnio prašymo duomenis, kad būtų galima jį identifikuoti]
                        Į šį prašymą įtraukta informacija laikoma konfidencialia pagal Komisijos įgyvendinimo reglamento (ES) 2018/1105 5 straipsnį.
                        Pagarbiai
                        [parašas]

            II PRIEDAS

               Informacijos prašymo gavimo patvirtinimo forma

            INFORMACIJOS PRAŠYMO GAVIMO PATVIRTINIMAS

                        Registracijos numeris: …
                        Data: …
                        SIUNTĖJAS:
                        Valstybė narė (jei tinka):
                        Institucija, į kurią kreipiamasi:
                        Juridinis adresas:
                        (Pagal Komisijos įgyvendinimo reglamento (ES) 2018/1105 7 straipsnį paskirto kontaktinio asmens kontaktiniai duomenys)
                        Vardas, pavardė:
                        Telefonas:
                        E. paštas:
                        GAVĖJAS:
                        Valstybė narė (jei tinka):
                        Prašančioji institucija:
                        Juridinis adresas:
                        (Pagal Komisijos įgyvendinimo reglamento (ES) 2018/1105 7 straipsnį paskirto kontaktinio asmens kontaktiniai duomenys)
                        Vardas, pavardė:
                        Telefonas:
                        E. paštas:
                        Gerb. [įrašyti atitinkamą vardą ir pavardę],
                        remdamiesi Komisijos įgyvendinimo reglamento (ES) 2018/1105, kuriuo nustatomi techniniai įgyvendinimo standartai [kuriais nustatomos keitimosi informacija procedūros ir formos], 4 straipsniu, patvirtiname, kad gavome jūsų informacijos prašymą, registracijos Nr. [įrašyti prašymo registracijos Nr.].
                        Numatoma atsakymo data (jei tuo metu įmanoma nurodyti): …
                        Pagarbiai
                        [parašas]

            III PRIEDAS

               Atsakymo į informacijos prašymą forma

            ATSAKYMAS Į INFORMACIJOS PRAŠYMĄ

                        Registracijos numeris: …
                        Data: …

                           Bendroji informacija

                        SIUNTĖJAS:
                        Valstybė narė (jei tinka):
                        Institucija, į kurią kreipiamasi:
                        Juridinis adresas:
                        (Pagal Komisijos įgyvendinimo reglamento (ES) 2018/1105 7 straipsnį paskirto kontaktinio asmens kontaktiniai duomenys)
                        Vardas, pavardė:
                        Telefonas:
                        E. paštas:
                        GAVĖJAS:
                        Valstybė narė (jei tinka):
                        Prašančioji institucija:
                        Juridinis adresas:
                        (Pagal Komisijos įgyvendinimo reglamento (ES) 2018/1105 7 straipsnį paskirto kontaktinio asmens kontaktiniai duomenys)
                        Vardas, pavardė:
                        Telefonas:
                        E. paštas:
                        Gerb. [įrašyti atitinkamą vardą ir pavardę],
                        remdamiesi Komisijos įgyvendinimo reglamento (ES) 2018/1105, kuriuo nustatomi techniniai įgyvendinimo standartai [kuriais nustatomos keitimosi informacija procedūros ir formos], 4 straipsniu, jūsų [mmmm.mm.dd] informacijos prašymą, registracijos Nr. [įrašyti prašymo registracijos Nr.], išnagrinėjome.

                           Prašoma informacija

                        …
                        …
                        …
                        Teikiama informacija yra konfidenciali ir [kam, įrašyti prašančiosios institucijos pavadinimą] atskleidžiama pagal [įrašyti taikytino sektoriaus teisės akto nuostatą] su sąlyga, kad ši informacija liks konfidenciali pagal Komisijos įgyvendinimo reglamento (ES) 2018/1105 5 straipsnį. [Įrašyti prašančiosios institucijos pavadinimą] turi laikytis Komisijos įgyvendinimo reglamento (ES) 2018/1105 5 straipsnio reikalavimų dėl apribojimų, susijusių su tos informacijos konfidencialumu, ir leistino jos naudojimo.
                        Pagarbiai
                        [parašas]


title: 2018 m. rugpjūčio 8 d. Komisijos įgyvendinimo reglamentas (ES) 2018/1106, kuriuo nustatomi techniniai įgyvendinimo standartai dėl atitikties deklaracijų, kurias turi skelbti ir nuolat turėti svarbių ir nesvarbių lyginamųjų indeksų administratoriai pagal Europos Parlamento ir Tarybos reglamentą (ES) 2016/1011, šablonų (Tekstas svarbus EEE.)

text:
9.8.2018

                  LT

                  Europos Sąjungos oficialusis leidinys

                  L 202/9

         KOMISIJOS ĮGYVENDINIMO REGLAMENTAS (ES) 2018/1106
         2018 m. rugpjūčio 8 d.
         kuriuo nustatomi techniniai įgyvendinimo standartai dėl atitikties deklaracijų, kurias turi skelbti ir nuolat turėti svarbių ir nesvarbių lyginamųjų indeksų administratoriai pagal Europos Parlamento ir Tarybos reglamentą (ES) 2016/1011, šablonų
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1011 dėl indeksų, kurie kaip lyginamieji indeksai naudojami finansinėse priemonėse ir finansinėse sutartyse arba siekiant įvertinti investicinių fondų veiklos rezultatus, kuriuo iš dalies keičiami direktyvos 2008/48/EB ir 2014/17/ES bei Reglamentas (ES) Nr. 596/2014 (1), ypač į jo 25 straipsnio 8 dalies ir 26 straipsnio 5 dalies trečią pastraipą,
         kadangi:

                     (1)

                     Reglamento (ES) 2016/1011 25 straipsnio 7 dalyje svarbių lyginamųjų indeksų administratoriai, kurie nusprendžia nesilaikyti vieno ar daugiau konkrečių to reglamento reikalavimų, įpareigojami skelbti ir nuolat turėti atitikties deklaraciją, kurioje nurodoma, kodėl laikoma tinkama, kad jie tų reikalavimų nesilaikytų. To reglamento 26 straipsnio 3 dalyje nustatoma panaši prievolė nesvarbių lyginamųjų indeksų administratoriams, nurodant didesnį skaičių reikalavimų, kurių jie gali nesilaikyti;

                     (2)

                     visi atitikties deklaracijos skaitytojai turėtų galėti aiškiai nustatyti Reglamento (ES) 2016/1011 nuostatas, kurių nesilaikyti yra nusprendęs lyginamojo indekso administratorius, ir priežastis, dėl kurių, administratoriaus manymu, yra tinkama tų nuostatų nesilaikyti;

                     (3)

                     Reglamento (ES) 2016/1011 25 straipsnio 7 dalyje ir 26 straipsnio 3 dalyje reikalaujama, kad atitikties deklaracijoje būtų aiškiai nurodyta, kodėl, administratoriaus manymu, yra tinkama konkrečių nuostatų nesilaikyti. Todėl pagal šabloną reikėtų pateikti atskirą paaiškinimą dėl kiekvienos nuostatos, kurios administratorius nesilaiko;

                     (4)

                     Reglamento (ES) 2016/1011 25 straipsnio 1 dalyje nurodytos neprivalomos reikalavimų taikymo išimtys, taikomos svarbių lyginamųjų indeksų atveju, sudaro dalį galimų išimčių, nustatytų nesvarbiems lyginamiesiems indeksams pagal to paties reglamento 26 straipsnio 1 dalį. Siekiant užtikrinti dviejų pagal 25 straipsnio 8 dalį ir 26 straipsnio 5 dalį dėl tų išimčių reikalaujamų techninių įgyvendinimo standartų suderinamumą ir išvengti galimos nereikalingos administracinės naštos lyginamųjų indeksų administratoriams, pageidautina šiuos techninius įgyvendinimo standartus pateikti viename reglamente;

                     (5)

                     administratoriai gali nuspręsti lyginamųjų indeksų grupei naudoti vieną atitikties deklaraciją, jeigu ta deklaracija sudaro sąlygas aiškiai nustatyti nuostatas, kurių administratorius yra nusprendęs nesilaikyti kiekvieno lyginamojo indekso, nurodyto toje atitikties deklaracijoje, atžvilgiu. Į vieną atitikties deklaraciją įtraukti ir svarbių, ir nesvarbių lyginamųjų indeksų negalima. Jeigu lyginamųjų indeksų grupę sudaro tiek svarbūs, tiek nesvarbūs lyginamieji indeksai, reikėtų parengti bent dvi atitikties deklaracijas;

                     (6)

                     administratoriams reikėtų suteikti pakankamai laiko, kad jie galėtų užtikrinti atitiktį šio reglamento reikalavimams. Todėl šis reglamentas turėtų būti pradėtas taikyti po dviejų mėnesių nuo jo įsigaliojimo;

                     (7)

                     šis reglamentas grindžiamas Europos vertybinių popierių ir rinkų institucijos Komisijai pateiktais techninių įgyvendinimo standartų projektais;

                     (8)

                     Europos vertybinių popierių ir rinkų institucija dėl techninių įgyvendinimo standartų projektų, kuriais pagrįstas šis reglamentas, surengė atviras viešas konsultacijas, išnagrinėjo galimas susijusias sąnaudas ir naudą ir paprašė Vertybinių popierių ir rinkų suinteresuotųjų subjektų grupės, įsteigtos Europos Parlamento ir Tarybos reglamento (ES) Nr. 1095/2010 (2) 37 straipsniu, pateikti savo nuomonę,

               PRIĖMĖ ŠĮ REGLAMENTĄ:

            1 straipsnis
            Atitikties deklaracijų šablonai

               1.   Reglamento (ES) 2016/1011 25 straipsnio 7 dalyje nurodytos atitikties deklaracijos šablonas nustatytas šio reglamento I priede.

               2.   Reglamento (ES) 2016/1011 26 straipsnio 3 dalyje nurodytos atitikties deklaracijos šablonas nustatytas šio reglamento II priede.

            2 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2018 m. spalio 29 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugpjūčio 8 d.

                  Komisijos vardu

                  Pirmininkas

               Jean-Claude JUNCKER

            (1)  OL L 171, 2016 6 29, p. 1.

            (2)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).

            I PRIEDAS

               Reglamento (ES) 2016/1011 25 straipsnio 7 dalyje nurodytos atitikties deklaracijos šablonas

                        Punktas

                        Teksto laukelis

                        A.   Bendroji informacija

                                    1.

                                    Šio dokumento parengimo data ir, jei buvo, paskutinio jo atnaujinimo data

                                    1.

                                    Parengtas: [mm/mm/dd]

                                    Paskutinį kartą atnaujintas: [mm/mm/dd]

                                    2.

                                    Administratoriaus pavadinimas

                                    2.

                                    [Kaip nurodyta ESMA skelbiamame Administratorių ir lyginamųjų indeksų registre]

                                    3.

                                    Atitinkama nacionalinė kompetentinga institucija

                                    3.

                                    [Kompetentinga institucija, išdavusi administratoriui veiklos leidimą arba jį užregistravusi pagal Reglamento (ES) 2016/1011 34 straipsnio 1 dalį]

                           Tolesniame skirsnyje:

                                    —

                                       nurodomas svarbus lyginamasis indeksas arba indeksai, kurių atžvilgiu nuostatų nesilaikoma,

                                    —

                                       nurodomos nuostatos, kurių administratorius nusprendė nesilaikyti, ir

                                    —

                                       paaiškinama, kodėl laikoma tinkama, kad administratorius kiekvienos iš tų nuostatų nesilaikytų.

                           Jei šis dokumentas yra susijęs su daugiau nei vienu administratoriaus teikiamu svarbiu lyginamuoju indeksu, reikia užpildyti atskirą skirsnį dėl kiekvienos grupės lyginamųjų indeksų, kurių atžvilgiu:

                                    —

                                       nuostatos, kurių administratorius nusprendė netaikyti, yra tos pačios visiems tiems lyginamiesiems indeksams, ir

                                    —

                                       paaiškinimas, kodėl kiekvienos tos nuostatos atžvilgiu laikoma tinkama, kad administratorius jos nesilaikytų, yra toks pats visiems tiems lyginamiesiems indeksams.

                        B.
                              [Įrašyti A skirsnio 2 punkte nurodytą administratoriaus pavadinimą] nusprendžia nesilaikyti toliau nurodytų Reglamento (ES) 2016/1011 nuostatų toliau nurodyto svarbaus lyginamojo indekso arba indeksų atžvilgiu

                                    1.

                                    Lyginamasis indeksas arba indeksai, kurių atžvilgiu nuostatos (-ų) nesilaikoma

                                    1.

                                    [Įrašyti lyginamojo indekso arba kiekvieno iš lyginamųjų indeksų pavadinimą kartu su jo tarptautiniu vertybinių popierių identifikavimo numeriu (ISIN kodu) arba, jei ISIN kodo nėra, bet kuriuo kitu turimu identifikatoriumi]

                                    2.

                                    Informacija, kur paskelbta atitinkamo lyginamojo indekso arba kiekvieno iš atitinkamų lyginamųjų indeksų pažyma

                                    2.

                                    [pvz., interneto svetainės saitas]

                                    3.

                                                i)

                                                Reglamento (ES) 2016/1011 nuostata ar nuostatos, kurių nesilaikoma;

                                                ii)

                                                kiekvienos nuostatos atžvilgiu priežastys, dėl kurių laikoma tinkama, kad administratorius tos nuostatos nesilaikytų

                                    3. i)

                                    [Kiekvienos nuostatos atžvilgiu nurodyti Reglamento (ES) 2016/1011 straipsnio, dalies ir, jei yra, konkretaus punkto numerį ir pateikti visą nuostatos tekstą.]

                                    3. ii)

                                    [Kiekvienos nuostatos atžvilgiu pateikti konkretų, išsamų ir aiškų paaiškinimą, kodėl laikoma tinkama, kad administratorius tos nuostatos nesilaikytų, atsižvelgiant į lyginamojo indekso ar indeksų pobūdį ir poveikį bei administratoriaus dydį.]

            II PRIEDAS

               Reglamento (ES) 2016/1011 26 straipsnio 3 dalyje nurodytos atitikties deklaracijos šablonas

                        Punktas

                        Teksto laukelis

                        A.   Bendroji informacija

                                    1.

                                    Šio dokumento parengimo data ir, jei buvo, paskutinio jo atnaujinimo data

                                    1.

                                    Parengtas: [mm/mm/dd]

                                    Paskutinį kartą atnaujintas: [mm/mm/dd]

                                    2.

                                    Administratoriaus pavadinimas

                                    2.

                                    [Kaip nurodyta ESMA skelbiamame Administratorių ir lyginamųjų indeksų registre]

                           Tolesniame skirsnyje:

                                    —

                                       nurodomas nesvarbus lyginamasis indeksas arba indeksai, kurių atžvilgiu nuostatų nesilaikoma,

                                    —

                                       nurodomos nuostatos, kurių administratorius nusprendė nesilaikyti, ir

                                    —

                                       paaiškinama, kodėl laikoma tinkama, kad administratorius kiekvienos iš tų nuostatų nesilaikytų.

                           Jei šis dokumentas yra susijęs su administratoriaus teikiamų nesvarbių lyginamųjų indeksų grupe, reikia užpildyti atskirą skirsnį dėl kiekvienos grupės lyginamųjų indeksų, kurių atžvilgiu:

                                    —

                                       nuostatos, kurių administratorius nusprendė netaikyti, yra tos pačios visiems tiems lyginamiesiems indeksams, ir

                                    —

                                       paaiškinimas, kodėl kiekvienos tos nuostatos atžvilgiu laikoma tinkama, kad administratorius jos nesilaikytų, yra toks pats visiems tiems lyginamiesiems indeksams.

                        B.
                              [Įrašyti A skirsnio 2 punkte nurodytą administratoriaus pavadinimą] nusprendžia nesilaikyti toliau nurodytų Reglamento (ES) 2016/1011 nuostatų toliau nurodyto nesvarbaus lyginamojo indekso arba indeksų atžvilgiu

                                    1.

                                    Lyginamasis indeksas arba indeksai, kurių atžvilgiu nuostatos (-ų) nesilaikoma

                                    1.

                                    [Įrašyti lyginamojo indekso arba kiekvieno iš lyginamųjų indeksų pavadinimą kartu su jo tarptautiniu vertybinių popierių identifikavimo numeriu (ISIN kodu) arba, jei ISIN kodo nėra, bet kuriuo kitu turimu identifikatoriumi]

                                    2.

                                                i)

                                                Reglamento (ES) 2016/1011 nuostata ar nuostatos, kurių nesilaikoma;

                                                ii)

                                                kiekvienos nuostatos atžvilgiu priežastys, dėl kurių laikoma tinkama, kad administratorius tos nuostatos nesilaikytų

                                    2. i)

                                    [Kiekvienos nuostatos atžvilgiu nurodyti Reglamento (ES) 2016/1011 straipsnio, dalies ir, jei yra, konkretaus punkto numerį ir pateikti visą nuostatos tekstą.]

                                    2. ii)

                                    [Kiekvienos nuostatos atžvilgiu pateikti konkretų, išsamų ir aiškų paaiškinimą, kodėl laikoma tinkama, kad administratorius tos nuostatos nesilaikytų.]


title: 2018 m. rugpjūčio 28 d. Komisijos įgyvendinimo reglamentas (ES) 2018/1206, kuriuo leidžiama pradėti naudoti Islandijos kilmės avių ir ožkų mėsos bei apdorotos avių mėsos Sąjungos tarifines kvotas ir nustatoma jų valdymo tvarka

text:
29.8.2018

                  LT

                  Europos Sąjungos oficialusis leidinys

                  L 219/1

         KOMISIJOS ĮGYVENDINIMO REGLAMENTAS (ES) 2018/1206
         2018 m. rugpjūčio 28 d.
         kuriuo leidžiama pradėti naudoti Islandijos kilmės avių ir ožkų mėsos bei apdorotos avių mėsos Sąjungos tarifines kvotas ir nustatoma jų valdymo tvarka
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 58 straipsnio 1 dalį,
         kadangi:

                     (1)

                     buvo sudarytas Europos Sąjungos ir Islandijos susitarimas pasikeičiant laiškais dėl papildomų prekybos žemės ūkio produktais lengvatų (2) (toliau – Susitarimas), pasiektas pagal Europos ekonominės erdvės susitarimo 19 straipsnį. Susitarimas Sąjungos vardu patvirtintas Tarybos sprendimu (ES) 2017/1913 (3);

                     (2)

                     siekdama įgyvendinti Susitarimo V priedą, Komisija priėmė Įgyvendinimo reglamentą (ES) 2018/562 (4), kuriuo iš dalies keičiamas Įgyvendinimo reglamentas (ES) Nr. 1354/2011 (5). Pakeitimu padidinti jau esami neapmuitinamų Islandijos kilmės avių ir ožkų mėsos kvotų, priskiriamų 0204 ir 0210 tarifinėms pozicijoms, kiekiai, be to, leista pradėti naudoti metinę Sąjungos neapmuitinamą apdorotos avių mėsos, priskiriamos 1602 90 subpozicijai, kvotą;

                     (3)

                     pagal Įgyvendinimo reglamentą (ES) Nr. 1354/2011 valdomi avių ir ožkų mėsos tarifinių kvotų kiekiai išreiškiami skerdenos svorio ekvivalento tonomis, o Susitarime nustatyta, kad Islandijos kilmės prekių tarifinių kvotų kiekiai išreiškiami produktų tonomis. Todėl reikėtų atskiru reglamentu nustatyti Susitarime numatytų Sąjungos tarifinių kvotų valdymo tvarką ir jų kiekius išreikšti produktų tonomis, o ne skerdenos svorio ekvivalentu;

                     (4)

                     be to, naujuoju reglamentu reikia nustatyti, kad 0204 ir 0210 tarifinėms pozicijoms priskiriamų prekių tarifinė kvota turi būti valdoma pagal naują tarifinės kvotos numerį, ir išdėstyti perėjimo prie naujo tarifinės kvotos numerio nuostatas. Komisijos įgyvendinimo reglamente (ES) 2018/1128 (6) numatyta, kad Islandijos kilmės produktams taikomos tarifinės kvotos iš Įgyvendinimo reglamento (ES) Nr. 1354/2011 išbraukiamos;

                     (5)

                     Susitarime nurodyta, kad jo V priede pateiktos tarifinės kvotos turi būti taikomos kasmet, o Susitarimui įsigaliojus tarifinių kvotų kiekiai bus laipsniškai didinami. Susitarimo V priede nustatyta, kad pirmaisiais taikymo metais kiekiai apskaičiuojami proporcingai. Kadangi Susitarimas taikomas nuo 2018 m. gegužės 1 d., pagal jo V priedą turėtų būti nustatyti proporcingai apskaičiuoti 2018 m. kiekiai ir metiniai vėlesnių metų kiekiai;

                     (6)

                     tarifines kvotas turėtų valdyti Komisija chronologine tvarka pagal išleidimo į laisvą apyvartą muitinės deklaracijų priėmimo datą, vadovaudamasi Komisijos įgyvendinimo reglamentu (ES) 2015/2447 (7) nustatytomis tarifinių kvotų valdymo taisyklėmis;

                     (7)

                     Susitarime nustatyta, kad produktams, kuriems taikomos tarifinės kvotos, turėtų būti taikomos nuostatos, nustatytos Europos ekonominės bendrijos ir Islandijos Respublikos susitarimo 3 protokole dėl sąvokos „produktų kilmė“ apibrėžimo ir administracinio bendradarbiavimo metodų, su pakeitimais, padarytais EB ir Islandijos jungtinio komiteto sprendimu Nr. 2/2005 (8);

                     (8)

                     siekiant, kad šio reglamento taikymo data sutaptų su Įgyvendinimo reglamento (ES) 2018/1128, kuriuo iš Įgyvendinimo reglamento (ES) Nr. 1354/2011 išbraukiamos Islandijos kilmės produktams nustatytos tarifinės kvotos, taikymo data, šis reglamentas turėtų būti taikomas nuo 2018 m. rugsėjo 1 d.;

                     (9)

                     šiame reglamente nustatytos priemonės atitinka Muitinės kodekso komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidžiama pradėti naudoti priede nustatytas Islandijos kilmės avių ir ožkų mėsos bei apdorotos avių mėsos Sąjungos tarifines kvotas.

            2 straipsnis
            Priede nustatytos tarifinės kvotos valdomos pagal Įgyvendinimo reglamento (ES) 2015/2447 49–54 straipsnius.

            3 straipsnis
            Kad priede išvardytoms prekėms būtų galima taikyti šiame reglamente nustatytas tarifines kvotas, jos mutatis mutandis turi atitikti kilmės taisykles ir kitas nuostatas, nustatytas Europos ekonominės bendrijos ir Islandijos susitarimo 3 protokole dėl sąvokos „produktų kilmė“ apibrėžimo ir administracinio bendradarbiavimo metodų, su pakeitimais, padarytais EB ir Islandijos jungtinio komiteto sprendimu Nr. 2/2005.

            4 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas nuo 2018 m. rugsėjo 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugpjūčio 28 d.

                  Komisijos vardu

                  Pirmininkas

               Jean-Claude JUNCKER

            (1)  OL L 269, 2013 10 10, p. 1.

            (2)  OL L 274, 2017 10 24, p. 58.

            (3)  2017 m. spalio 9 d. Tarybos sprendimas (ES) 2017/1913 dėl Europos Sąjungos ir Islandijos susitarimo pasikeičiant laiškais dėl papildomų prekybos žemės ūkio produktais lengvatų sudarymo (OL L 274, 2017 10 24, p. 57).

            (4)  2018 m. balandžio 9 d. Komisijos įgyvendinimo reglamentas (ES) 2018/562, kuriuo iš dalies keičiamas Įgyvendinimo reglamentas (ES) Nr. 1354/2011, kuriuo leidžiama pradėti naudoti metines Sąjungos tarifines avių, ožkų, avienos ir ožkienos kvotas (OL L 94, 2018 4 12, p. 4).

            (5)  2011 m. gruodžio 20 d. Komisijos įgyvendinimo reglamentas (ES) Nr. 1354/2011, kuriuo leidžiama pradėti naudoti metines Sąjungos tarifines avių, ožkų, avienos ir ožkienos kvotas (OL L 338, 2011 12 21, p. 36).

            (6)  2018 m. rugpjūčio 9 d. Komisijos įgyvendinimo reglamentas (ES) 2018/1128, kuriuo iš dalies keičiamas Įgyvendinimo reglamentas (ES) Nr. 1354/2011, kuriuo leidžiama pradėti naudoti metines Sąjungos tarifines avių, ožkų, avienos ir ožkienos kvotas (OL L 205, 2018 8 14, p. 1).

            (7)  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 58).

            (8)  2005 m. gruodžio 22 d. EB ir Islandijos jungtinio komiteto sprendimas Nr. 2/2005, iš dalies keičiantis Susitarimo 3 protokolą dėl sąvokos „produktų kilmė“ apibrėžimo ir administracinio bendradarbiavimo metodų (OL L 131, 2006 5 18, p. 1).

            PRIEDAS
            Nepaisant Kombinuotosios nomenklatūros aiškinimo taisyklių turi būti laikoma, kad produktų aprašymas yra tik nurodomojo pobūdžio, o šiame priede pateiktos lengvatų sistemos taikymo sritis nustatoma pagal šio reglamento priėmimo metu taikomus KN kodus. Jei nurodomi ex KN kodai, lengvatų sistemos taikymas nustatomas atsižvelgiant ir į KN kodą, ir į atitinkamą aprašymą.

                        Eilės Nr.

                        KN kodas

                        TARIC subpozicija

                        Produktų aprašymas

                        Kvotos laikotarpis

                        Kvotos dydis (neto masė tonomis, jei nenurodyta kitaip)

                        Kvotos muito norma (%)

                        09.0833

                        0204

                        Avių mėsa

                        Nuo 2018 9 1 iki 2018 12 31

                        [2 117  (*1)]

                        0

                        0210 99 21
                        0210 99 29

                        Nuo 2019 1 1 iki 2019 12 31

                        2 783

                        ex 0210 99 85

                        10

                        Kiekvienais kalendoriniais metais nuo 2020 1 1

                        3 050

                        09.2118

                        1602 90 91

                        Apdorota avių mėsa

                        Nuo 2018 9 1 iki 2018 12 31

                        67

                        0

                        Nuo 2019 1 1 iki 2019 12 31

                        233

                        Kiekvienais kalendoriniais metais nuo 2020 1 1

                        300

               (*1)  Šios 2018 m. kvotos kiekis bus sumažintas tiek, kiek 2018 1 1–2018 8 31 laikotarpiu priimtomis deklaracijomis panaudota pagal tarifines kvotas, kurių eilės numeriai yra 09.2119, 09.2120 ir 09.0790.


title: 2018 m. spalio 15 d. Komisijos įgyvendinimo reglamentas (ES) 2018/1543 dėl leidimo Pediococcus pentosaceus (DSM 32291) preparatą naudoti kaip visų rūšių gyvūnų pašarų priedą (Tekstas svarbus EEE.)

text:
16.10.2018

                  LT

                  Europos Sąjungos oficialusis leidinys

                  L 259/22

         KOMISIJOS ĮGYVENDINIMO REGLAMENTAS (ES) 2018/1543
         2018 m. spalio 15 d.
         dėl leidimo Pediococcus pentosaceus (DSM 32291) preparatą naudoti kaip visų rūšių gyvūnų pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas dėl leidimo naudoti Pediococcus pentosaceus (DSM 32291) preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (3)

                     prašymas pateiktas dėl leidimo naudoti Pediococcus pentosaceus (DSM 32291) preparatą kaip visų rūšių gyvūnų pašarų priedą, priskirtiną prie priedų kategorijos „technologiniai priedai“;

                     (4)

                     Europos maisto saugos tarnyba (toliau – Tarnyba) 2018 m. vasario 21 d. nuomonėje (2) padarė išvadą, kad siūlomomis naudojimo sąlygomis Pediococcus pentosaceus (DSM 32291) preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad šis preparatas gali padėti pagerinti iš lengvai ir vidutiniškai sunkiai silosuojamų pašarų medžiagų gaminamo siloso gamybą. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                        Pediococcus pentosaceus (DSM 32291) preparato vertinimas rodo, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

                     (6)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą preparatą, priklausantį priedų kategorijai „technologiniai priedai“ ir funkcinei grupei „siloso priedai“, leidžiama naudoti kaip gyvūnų pašaro priedą šio reglamento priede nustatytomis sąlygomis.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. spalio 15 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  EFSA Journal 2018; 16(3):5202.

            PRIEDAS

                        Priedo identifikacinis numeris

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Priedo KSV/kg šviežios medžiagos

                           Technologiniai priedai: siloso priedai

                        1k21015

                           Pediococcus pentosaceus (DSM 32291)

                           Priedo sudėtis

                           Pediococcus pentosaceus (DSM 32291) preparatas, kurio sudėtyje yra ne mažiau kaip 8 × 1010 KSV/g priedo

                           Veikliosios medžiagos apibūdinimas

                           Pediococcus pentosaceus (DSM 32291) gyvybingos ląstelės

                           Analizės metodas
                            (1)

                        Pašaro priedo apskaičiavimas: paskleidimo ant plokštelės metodas naudojant MRS agarą (EN 15786).
                        Pašaro priedo identifikavimas: impulsinė lauko gelių elektroforezė (PFGE)

                        Visų rūšių gyvūnai

                        —

                        —

                        —

                                    1.

                                    Priedo ir premikso naudojimo taisyklėse nurodyti laikymo sąlygas.

                                    2.

                                    Mažiausias Pediococcus pentosaceus (DSM 32291) kiekis, kai priedas naudojamas be kitų į silosą dedamų mikroorganizmų: 5 × 107 KSV/kg šviežios medžiagos, kurią lengva ir vidutiniškai sunku silosuoti (2).

                                    3.

                                    Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                        2028 11 5

               (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.

               (2)  Pašarai, kuriuos lengva silosuoti: > 3 % tirpių angliavandenių šviežioje medžiagoje. Pašarai, kuriuos vidutiniškai sunku silosuoti: 1,5–3,0 % tirpių angliavandenių šviežioje medžiagoje. 2008 m. balandžio 25 d. Komisijos reglamentas (EB) Nr. 429/2008 dėl išsamių Europos Parlamento ir Tarybos reglamento (EB) Nr. 1831/2003 įgyvendinimo taisyklių, susijusių su prašymu išduoti leidimą pašarų priedams rengimu ir teikimu bei pašarų priedų vertinimu ir leidimų išdavimu (OL L 133, 2008 5 22, p. 1).


title: 2018 m. lapkričio 7 d. Komisijos įgyvendinimo reglamentas (ES) 2018/1661, kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo

text:
8.11.2018

                  LT

                  Europos Sąjungos oficialusis leidinys

                  L 278/16

         KOMISIJOS ĮGYVENDINIMO REGLAMENTAS (ES) 2018/1661
         2018 m. lapkričio 7 d.
         kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. liepos 7 d. Tarybos reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo ir panaikinantį Reglamentą (EB) Nr. 2465/96 (1), ypač į jo 11 straipsnio b punktą,
         kadangi:

                     (1)

                     Reglamento (EB) Nr. 1210/2003 III priede išvardytos viešosios įstaigos, korporacijos ir agentūros, taip pat fiziniai ir juridiniai asmenys, buvusios Irako Vyriausybės įstaigos ir organizacijos, kuriems pagal tą reglamentą taikomas lėšų ir ekonominių išteklių, kurie 2003 m. gegužės 22 d. buvo laikomi už Irako ribų, įšaldymas;

                     (2)

                     2018 m. lapkričio 2 d. Jungtinių Tautų Saugumo Tarybos Sankcijų komitetas nusprendė pašalinti vieną įrašą iš asmenų ir organizacijų, kurių lėšos ir ekonominiai ištekliai turėtų būti įšaldyti, sąrašo;

                     (3)

                     todėl Reglamento (EB) Nr. 1210/2003 III priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1210/2003 III priedas iš dalies keičiamas taip, kaip išdėstyta šio reglamento priede.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. lapkričio 7 d.

                  Komisijos vardu

                  Pirmininko pavedimu

                  Užsienio politikos priemonių tarnybos vadovas

            (1)  OL L 169, 2003 7 8, p. 6.

            PRIEDAS
            Iš Reglamento (EB) Nr. 1210/2003 III priedo išbraukiamas šis įrašas:

                           „76.

                           MAYSAN SUGAR STATE ENTERPRISE. Adresai: (a) P.O. Box 9, Amara, Maysan, Iraq; (b) P.O. Box 3028, Maysan, Iraq.“